Psalam (Šarić) 71.
1U tebe, Gospode, tražim utočište, ne daj da se osramotim ikada! 

2U dobroti svojoj izbavi, oslobodi me! Prigni milostivo k meni uho svoje, pomozi mi! 

3Budi mi zaštitna hridina, kamo da pohitim vazda! Zapovjedi spasenje moje, jer si mi ti hridina i tvrđa! 

4Bože moj, istrgni me iz ruke bezbožnikove, is ruke grješnikove i nasilnikove! 

5Jer si ti nadanje moje, svemogući Gospode, pouzdanje moje od mladosti moje! 

6Od djetinjstva na tebe sam se oslonio, od krila materina bio si branik moj; tebi vazda moj hvalospjev! 

7Kao čudo bio sam mnogima, jer si mi ti bio jak branik. 

8Usta su moja bila puna hvale tvoje, slave tvoje svaki dan. 

9U doba starosti nemoj me odbaciti; kad me izda snaga, nemoj me ostaviti! 

10 Jer neprijatelji moji govore proti meni; koji vrebaju život moj, dogovaraju se skupa 

11 I govore: "Bog ga je ostavio, progonite ga i uhvatite, jer nitko ga ne može spasiti." 

12 Ne udaljuj se od mene, Bože! Bože moj, priteci mi u pomoć." 

13 Neka se postide i propadnu protivnici moji; neka spopadne stid i sramota one, koji traže nesreću moju! 

14 A ja ću se svagda uzdati u tebe, svu slavu tvoju umnožavat ću. 

15 Usta će moja navješćivati pravdu tvoju, svaki dan spasenje tvoje; jer u tom ja ne znam mjere. 

16 Umrijet ću slaveći čudesa Svemogućega; slavit ću samo pravednost tvoju, Gospode! 

17 Od mladosti ti si me učio, Bože, i do sada navješćujem čudesa tvoja. 

18 Zato me i u starosti ne ostavljaj, u staračkoj dobi, Bože, dok navijestim budućemu pokoljenju moć tvoju, svima potomcima jakost tvoju! 

19 Jest, do neba, Bože, seže pravedna uprava tvoja; ti si učinio tako velike stvari; Bože, tko je kao ti? 

20 Ti nam dade doživjeti mnogu muku i nevolju: oživi nas opet! Izvedi nas opet iz bezdana zemaljskih! 

21 Tada umnoži dostojanstvo moje i udijeli mi iznova utjehu! 

22 Onda ću te slaviti uz harfu zbog vjernosti tvoje, Bože moj, udarat ću ti u citaru, Sveče Izraelov! 

23 Neka pokliknu usne moje jer tebi ću pjevati - i duša moja, koju si otkupio! 

24 I jezik će moj svaki dan slaviti pravdu tvoju, kad stiže stid i sramota one, koji traže nesreću moju. 

Psalmi (Šarić)